Kvalifikácia na Majstrovstvá Európy v basketbale žien 2009 bola kvalifikácia pre účasť na Majstrovstvách Európy 2009 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 30 európskych štátov, ktoré súťažili o 11 miest na záverečný turnaj v štyroch skupinách 1. fázy A divízie, za ktorou nasledovali 3 skupiny dodatkovej kvalifikácie. Nováčikom kvalifikácie bola Čierna Hora. Kvalifikácia prebiehala od 13. augusta 2008 do 9. septembra 2009. Víťazi play-off B divízie postúpili do A divízie kvalifikácie na ME 2011.